text: Asfalt-arbejde nattelukker tæt trafikeret kryds i Kolding
  27 oktober 2015 kl. 09.15
  Et af Koldings mest trafikerede kryds skal have ny asfalt, så det vil ske om natten af hensyn til både vejarbejdernes sikkerhed og trafikken.
  Krydset ved Kolding Storcenter mellem Vejlevej/Ny Esbjergvej/Skovvangen skal have ny asfalt.
  - Vi har i samarbejde med entreprenøren valgt at lade arbejdet udføre om natten, da det giver gener for færrest billister. Når hele krydset lukkes, sker det dels af hensyn til vejarbejdernes sikkerhed, dels fordi arbejdet kan udføres hurtigere, når der ingen trafik er, siger  vejingeniør Rasmus Bonde, Kolding Kommune.
  Arbejdet begynder på søndag og varer frem til fredag.  Om søndagen arbejdes der i tidsrummet kl. 17-06, mens der mandag til fredag arbejdes kl. 20–06. Her kan ses hvilke veje, som vil være berørt af asfalt-arbejdet.
  Alle adgangsveje til Storcenteret vil være tilgængelige i hele perioden,.
  